Чета Пиперска
0001    Малена се чета подигнула 
0002    Од Црнацах села пиперскога, 
0003    Чета мала, двадест и пет другах, 
0004    Пред четом је Пуљевић Никола. 
0005    Ходе чета зеленом планином, 
0006    Докле дође у питому Жупу, 
0007    Док на б’јелу Бојовића кулу. 
0008    Ту их димно дочека војвода, 
0009    И даде им вино и ракију. 
0010    С Николом се разговарат’ пође: 
0011    "А за Бога, Пуљевић-Никола, 
0012    "Куј си дига пиперске просјаке?" 
0013    Никола му ријеч говорио: 
0014    "А немо’ се срамотит’, Илија, 
0015    "Нису ово пиперски просјаци, 
0016    "Но су ово пиперски сираци. 
0017    "Оце су им Турци погубили, 
0018    "Остала су вучад од вукова, 
0019    "Да Турчину око главе раде. 
0020    "Но ако си јунак од јунака, 
0021    "Поведи ме на Турске путове, 
0022    "Не бисмо ли Турке дочекали, 
0023    "Па ћеш виђет’ просјаке, Илија, 
0024    "Што ће чињет’ ђеца од Тураках." 
0025    А Илију изједе срамота, 
0026    Па он скочи, узе џевердара, 
0027    И поведе чету низ планину, 
0028    Па западе с њима у Луково. 
0029    Када сјутра дан и зора дође, 
0030    Али иду четири Турчина 
0031    Од Нихшића града бијелога, 
0032    Пред њима је Реџа Мемчевића. 
0033    Но их димно чета напуштила. 
0034    Пушку пали Пуљевић Никола, 
0035    Ћаше убит’ Реџу на вранчића, 
0036    Но му пушка огањ не прифата. 
0037    Тада друга пуче искра’ њега, 
0038    По имену Божа Туровога, 
0039    Те погоди Зека Дуровога. 
0040    А дружевске пушке попуцаше, 
0041    И у Реџу огањ сасипаше. 
0042    За то Туре ни абера нема, 
0043    Но обрну коња уз Луково, 
0044    Поред њега два добри јунака, 
0045    Једно ми је Машовић Стојане, 
0046    А друго је Божовић Лазаре. 
0047    Лазар Реџи коња уфатио, 
0048    А Стојан га у траву обали, 
0049    Посјекоше главу од Турчина. 
0050    Ту двије-три посјекоше главе, 
0051    И узеше коње и оружје. 
0052    Пуче једна пушка од Турака, 
0053    Једнога је обранила друга, 
0054    Ма ни њему ништа бити неће. 

Српске епске народне песме